als_Latn dik_Latn ron_Latn
Në kuadër të tryezës debatuese me temën “Rëndësia e Bashkëpunimit Ndërkombëtar për Institucionet e Arsimit të Lartë në Republikën e Kosovës”, Ministri Bajrami gjithashtu theksoi ndryshimet dhe të arriturat e Ministrisë që ai drejton duke filluar nga heqja e taksës së jashtëligjshme për institucionet private, krijimin e barabarësisë së kolegjeve private dhe universiteteve publike, përkrahjen e studentëve kosovarë me mbi 100 bursa vetëm vitin e kaluar për studime jashtë vendit si dhe fokusimin e strategjisë së Ministrisë së Arsimit, Shkencës dhe Teknologjisë në krijimin e kuadrove profesionale për tregun e punës.
Ndërsa Prof. Dr. Ali Bajgora, rektori i Kolegjit Europian i Kosovës njoftoj të pranishmit se gjatë 3 viteve të kaluara Kolegji Europian i Kosovës ka krijuar mbi 100 marrëveshje bashkëpunimi duke ju mundësuar studentëve nga Kosova që të transferohen në universitete ndërkombëtare si dhe arritjen më të madhe deri tani, marrëveshjen dhe akreditimin e një programi me universitetet angleze, marrëveshje kjo që mundëson 2 vite studimi në Kosovë ndërsa vitin e fundit në një nga universitetet partnere angleze në Angli dhe marrjen e diplomës angleze të njohur në gjithë botën.
Kolegji Europian i Kosovës si institucion evropian i arsimit të lartë aplikon sistemin finlandez të edukimit i cili është i orientuar në tregun e punës dhe studentëve qysh nga viti i parë ju ofrohen falas trajnime, vizita studimore, mysafirë folës si dhe punë praktike në kompanitë më të njohura vendore dhe ndërkombëtare.
als_Latn als_Latn als_Latn